Diari Oficial de la Generalitat Valenciana


Sumari del DOGV 4730, del 13-04-2004 (2004/2529)

RESOLUCIÓ de 21 de gener de 2004, de la directora general de Planificació i Ordenació Territorial, per la qual s'esmenen les deficiències a què es refereix l'acord de la Comissió Territorial d'Urbanisme d'Alacant de 30 de setembre de 2003 i es declara definitivament aprovada la modificació puntual núm. 1 del Pla general en SNU del municipi d'Onil.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4730

Data del DOGV
:   13-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2529


Data del document
:   21-01-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Onil
    * pla d'urbanisme

RESOLUCIÓ de 21 de gener de 2004, de la directora general de Planificació i Ordenació Territorial, per la qual s'esmenen les deficiències a què es refereix l'acord de la Comissió Territorial d'Urbanisme d'Alacant de 30 de setembre de 2003 i es declara definitivament aprovada la modificació puntual núm. 1 del Pla general en SNU del municipi d'Onil. [2004/X2529]
  
Després d'esmenar les deficiències a què es refereix l'acord de la Comissió Territorial d'Urbanisme d'Alacant de 30 de setembre de 2003 i de conformitat amb el que ordena la resolució de la directora general de Planificació Ordenació Territorial de data 21 de gener de 2004 per la qual es declara definitivament aprovada la modificació puntual núm. 1 del Pla General en SNU del municipi d'Onil es procedeix a la publicació del citat acord.
  
La Comissió Territorial d'Urbanisme, en sessió celebrada el dia 30 de setembre de 2003, va adoptar entre altres el següent acord:
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer. L'Ajuntament, en sessió plenària celebrada el 19 de juny de 2002 va acordar l'exposició pública, de la qual es va informar mitjançant anuncis en el Diari Oficial de la Generalitat Valenciana núm. 4283 de 2 de juliol de 2002 i en el periòdic Información de 29 de juny de 2002; no havent presentat cap al·legació, es va aprovar provisionalment el 20 de setembre de 2002.
  
Segon. La documentació està formada de memòria informativa i justificativa i dos plànols, a més d'Estudi d'Impacte Ambiental amb document de síntesi.
  
Tercer. L'objecte de la present modificació puntual és la variació del límit del sòl no urbanitzable d'especial protecció paisatgística (SNU-PA), disminuint de superfície, i passant part d'aquest a sòl no urbanitzable comú (zona general).
  
Quart. Consta en l'expedient que la directora general de Planificació i Gestió del Medi, 27 de juny de 2003, ha dictat declaració d'impacte ambiental acceptable amb els següents condicionants:
  
?Se supedita l'execució del citat projecte al compliment dels següents condicionants:
  
La modificació de la delimitació entre el sòl no urbanitzable de règim comú i el sòl no urbanitzable d'especial protecció paisatgística en la zona sud-oest del terme municipal s'ajustarà al grafiat en el plànol que s'adjunta com annex I de la present resolució.
  
Els béns de domini públic (camins ramaders i domini hidràulic) no es veuran afectats per la modificació proposada, sent aplicables les limitacions que en cada cas estableix la legislació sectorial?.
  
Consideracions tecnicojurídiques
  
Primera. La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU) i l'article 174 del Reglament de Planejament de la Comunitat Valenciana (en endavant RPCV), aprovat per Decret 201/1998, de 15 de desembre de 1998, del Govern Valencià.
  
Segona. La documentació està completa a l'efecte del compliment de l'article 27 de la LRAU i 45 i següents del seu RPCV. No obstant això, s'ha presentat un sol exemplar del document tècnic diligenciat, hauran d'aportar-se tres exemplars del document tècnic degudament diligenciats en els quals s'hagen esmenat les deficiències assenyalades en la consideració següent i aportar-se documentació en el mateix format del Pla General per a procedir a la refosa i la substitució degudament diligenciada i en triple versió exemplar.
  
Tercera. La proposta es pot considerar acceptable des del punt de vista de les exigències de la política urbanística i territorial de la Generalitat, tal com es recull en l'art. 40, de la Llei 6/1994, de 15 de novembre, de la Generalitat Valenciana, reguladora de l'activitat urbanística; sempre que la proposta s'ajuste als condicionants de la Declaració d'Impacte.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, segons títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb els articles 9.1 I 10.a) del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme
  
ACORDA
  
Aprovar definitivament la modificació puntual núm. 1 en sòl no urbanitzable del Pla general municipal del municipi d'Onil, tot supeditant-ne la publicació i en conseqüència la seua eficàcia a què s'esmenen les observacions assenyalades en les consideracions tecnicojurídiques segona i tercera.
  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental de la dita correcció. L'article 8.b) del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana atribueix a la directora general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que estableix l'article 41 de la Llei reguladora de l'activitat urbanística i en relació amb el Decret 81/2003, de 27 de juny, del Consell de la Generalitat.
  
Contra la present resolució, que no posa fi a la via administrativa, es pot interposar recurs d'alçada davant la Secretaria Autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.